# biatorbagy.hu admin guide

## Dokumentum referenciák

A következő dokumentációk ill. rendszerek ismeretét feltételezzük:

- Drupal kézikönyv
- biatorbagy.hu fejlesztési dokumentáció
- részvétel a 2009-ben tartott oktatásokon

## Fogalmak

Smink

  A weboldal kinézetét leíró sablon. HTML, CSS és PHP fájlokból áll. A smink nem módosítható az admin felületről.

Blokk

  Programból, nézetből, minipanelből vagy kézzel felvitt tartalomból létrehozott egység. A blokk egy funkciót végez, pl. beléptetés, naptár, gyorsmenü, vagy rövid tartalmi listákat mutat: pl. friss tartalmak, legfrisebb kép, névnap stb.

Régió

  A sminkben definiált, névvel ellátott tartomány amelyben megjeleníthetőek a site tartalmai, blokkjai

Modul

  A modul egy bővítmény a Drupal rendszerhez

Nézet

  Egy hasznos és széles körben használt modul a Drupalhoz, segítségével az adminisztrátori felületen programozói tudás nélkül lehet saját listázó oldalakat, blokkokat vagy mini keresőket létrehozni.

Tartalom

  Az oldalon megjelenő tartalom gíűjtőneve. Lehet sima vagy formázott szöveg, kép, video, vagy hangfájl, vagy akár saját tartalom típus. Minden, amit a Tartalom beküldése oldalon keresztül töltöttünk fel.

Tartalom típus

  A tartalom típus definiálja azokat az adat-darabokat amelyekből egy tartalom felépül. Pl. egy szerződés áll: tárgy, szöveg, érvényesség kezdete dátuma, aláírás dátum, aláírók neve, szerződő felek nevei. A tartalom típus egyenként definiálje ezeket a mezőket, sorrendjüket típusukat

Panel

  Egy hasznos drupal modul. Segítségével a site alap, sminkben definiált elrendezésétől eltérő oldalakat lehet létrehozni (pl. csak fejléc oldalsávok nélkül, szélesebb tartalmakhoz, vagy tartalmi terület tovább osztása több oszlopos tartalom megjelenítéshez. A panelekkel Nézeteket, Tartalmakat és Blokkokat lehet megtölteni így összetett információs oldalak, “dashboardok” létrehozására is alkalmas.

Taxonómia

  Kategória rendszer

## A weboldal felépítése

A biatorbagy.hu honlapcsalád felépítése azonos, csak a szinvilág és a modulok elhelyezése, a menük tartalma, taxonómiák térnek el. A honlapok a hagyományos portál elemekből építkeznek, a portál fő területeit régióknak nevezzük:

- fejléc
- lábléc
- oldalsávok
- tartalom
- blokkok (ezeket más rendszerekben portleteknek szokták nevezni)

Ábra: A site felépítése:

Amint látható, a lábléc kivétel miden egyes régióba lehetőség van blokkokat elhelyezni, illetve a tartalmak a középső Tartalom régióban jelennek meg. A Tartalom régióban is lehetőség van blokkok elhelyezésére, az itt elhelyezett blokkok mindig a tartalom szövege alatt fognak megjelenni. A blokkok helye programozással, a smink sablonfájlok módosításával változtatható meg, admin felületről nem. A blokkok poziciója a régión belül szabályozható.

## Adminisztrációs felület

Az admin felületre a site jobb oldali régiójában találhatü Belépés blokkban megadott felhasználónév és jelszó párossal lehet, vagy ha az ki van kapcsolva akkor a http://biatorbagy.hu/user címen.

Belépés után azon az oldalon maradunk, ahol beléptünk, a belépés box helyén megjelenik a navigációs menü, valamint az oldal tetején megjelenik az Adminisztrációs menü fekete sávja. Amennyiben a http://biatorbagy.hu/user oldalon léptünk be, úgy a Saját oldalunkra jutunk, ami a http://biatorbagy.hu/users/ címet jelenti, itt lehet szerkeszteni a regisztrációs adatokat, hírlevél feliratkozásokat, beküldött tartalmainkat, és ha engedélyezett itt található a személyes kapcsolat felvételi űrlap illetve a fájlkezelő is.

Ábra: adminisztrátor képernyő belépés után

A site adminisztráció legtöbb oldala más sminkkel jelenik meg mint a normál site. Ez nem beépített Drupal funkcionalitás, hanem egy modul biztosítja (Admin theme) sokszor kényelmesebb, ha az adminisztrációs feladatok nagyobb képernyőterületet foglalhatnak, hiszen vannak olyan funkciók itt, amelyek nem férnek el az arculatban meghatározott smink tartalmi területén. Az alapértelmezett Adminisztrációs smink a Drupal alapértelmezése a Garland.

Az adminisztrációs menü sem alap Drupal funkcionalitás, ezt egy modul, az Administration Menu modul biztosítja. Minden, az Admin menüben megtalálható funkció elérhető a szabvány Drupal menükön keresztül is, ez a navigációs menüben található az Adminisztráció menüpont alatt. A navigációs menü a Garland sminkben a bal oldalon található, az Önkormányzat arculati sminkjében a jobb oldalsávban, cím felirata mindig a belépett felhasználó neve. Ez a menü minden felhasználónak megjelenik, itt található a Kilépés gomb illetve, tartalom beküldés vagy egyéb a felhasználó jogosultságaitól és nyelv beállításaitól függő menüpontok.

## Tartalom kezelés

### Tartalom típusok

Drupalban minden tartalom rendelkezik egy típussal. A tartalom típus írja le, hogy a tartalom milyen információ darabokból épül fel, ezeket milyen sorrendben kell felvinni, megjeleníteni, milen típusúak stb. Az alaprendszer tartalom típusai a Drupal kézikönyvben megtalálhatóak. A Content Constrution Kit nevű modullal (továbbiakban CCK), lehetőség nyílik arra, hogy programozás nélkül lehessen létrehozni tartalom típusokat. A tartalom típus egy névből, néhány kötelező mezőből, a fehasználó által definiált mezőkből és megjelenítési szabályrendszerből áll.

A tartalom típus definiálásával az adatbázisban új táblák jönnek létre, amelyek a mezőket és a feltöltött tartalmak adatait tárolják. A tartalom típusok alkalmasak kis “adatbázisok” létrehozására, Nézetek segítségével a megjelenítés és a szűkítéses alapú szűrés/keresés is megvalósítható programozás nélkül!

A tartalom típusokat a Tartalom kezelés > Tartalom típusok menüpontban lehet áttekinteni, és innen érhető el a szerkesztés, létrehozás is.

Az alábbi képernyőkön látható a tartalom típus kezelés folyamata/lehetőségei:

Ábra: Tartalom típusok listája

Ezen az oldalon lehet áttekinteni a siteon definiált összes tartalom típust, innen lehet indítani a szerkesztést, vagy az új felvitelt.

Ábra: tartalom típus felvitele /módosítása

A tartalom típus felvitel/módosítás oldal összetétele változhat, amennyiben olyan modult telepítünk, amelyik programozottan bővíti a felhasználható elemeket a rendszerben. Ilyen modulok például a GMap vagy az Event, de a többnyelvű lehetőségeket is egy modul biztosítja.

Ábra: tartalom típusokhoz rendelkezésre álló (definiált) mezők kezelése

Itt lehet áttekinteni a CCK mezőket, amelyeket korábban valamelyik tartalom típushoz létrehoztunk. Itt csak a saját, admin felületen felvett mezők érhetők el. Fontos: célszerű egy mezőt felhasználni az azonos tartalmak felvitelére. Pl. ha van egy email cím mezőnk, mondjuk field_email néven, amit felvettünk a Címek tartalom típushoz, akkor a Személyek tartalomtípushoz ne hozzunk létre egy field_email2 mezőt, inkább használjuk bátran a már definiált field_email mezőt. Sajnos az nem szabályozható típusonként, hogy egy mező kitöltése kötelező-e vagy sem. Ez mező szinten definiált, ezért, ha az email mezőt az egyik tartalom típusban kötelezővé szeretnénk tenni, míg a másikban nem, úgy kénytelen vagyunk új mezőt definiálni. A mező elnevezésében ajánlott kerülni a később értelmezhetetlen jelöléseket. pl. rossz név a field_email2, mert a szám nem utal semmire, hasznosabb ha field_email_opcionalis nevet adunk, ebből látszik miért duplikál egy meglévő mezőt. Egy tartalom típust bármikor bővíthetünk új mezővel, azonban ha törlünk egy mezőt, akkor értelem szerűen azok az adatok amelyek ebben a mezőben rögzítésre kerültek, törlődni fognak, amit nem lehet visszaállítani!

Ábra: tartalom típus mezők kezelése

Ábra: tartalom típus mező felvitele, módosítása

Ábra: tartalom típus mező megjelenés beállítása

A megjelenés beállításai esetében a megjelenési forma tab menü bővülhet, mivel ezeket szintén modulok szolgáltatják. A jelenleg elérhető megjelenési formák a következők:

- Alap
  ez az alap megjelenési forma, ez jelenik meg az oldal megtekintésekor
- Keresés
  ez a keresési eredmények listájának megjelenési formája
- Nyomtatás
  oldal nyomtatásának megjelenési formája
- RSS
  RSS xml
- Simplenews
  hírlevélben hogyan jelenjen meg a tartalom
- Vezérjel
  Vezérjelekben (tokenek, bővebben a Token modul súgójában) hogyan jelenjenek meg a mezők

### Kategorizálási rendszer, Taxonómia

A tartalmalat nem csak típusuk szerint különböztethetjük meg egymástól, hanem a kategóriákkal is, bár ezek inkább arra valók, hogy a tartalmakat csoportosítani lehessen: az egy kategóriába tartaozó tartalmakat egységesen kezeljük, listázzuk őket, szűrjünk rájuk stb.

A Drupal taxonómia rendszert használ a tartalmak kategorizálására, ami egy szótár alapú rendszer, minden tartalom egy vagy több szótár egy, vagy több kifejezéséhez is tartozhat. Ezzel az összerendeléssel lehetőség van listázni a tartalmakat (taxonomy/term/kifejezés azonosító útvonalakon minden adott kategóriába tartozó tartalom lista nézete elérhető. Ezt az összerendelést fel lehet haználni a Nézetekben is, de akár a keresésben is.

A taxonómia rendszer ezen tól lehetőséget hagyományos szótár létrehozására is, ami lehet definiciós szótár, vagy nyelvi szótár is.

Egy-egy szótárhoz egy vagy több tartalom típus rendelhető, ez azt jelenti, hogy az adott típusú tartalom felvitelekor a hozzárendelt szótárak kifejezései közül lehet választani hozzárendelést. Ez a rendszer azt feltételezi, hogy a tartalom felvitelekor a kategóriák már létre vannak hozva. Ennél rugalmasabb kategorizálás is lehetséges, ehhez egy olyan szótárat kell létrehozni ami Cimkézhető. A Cimkék vagy Tagek asszociatív kifejezések, ad-hoc kategóriák. A tartalom felvitelekor vesszővel elválasztva lehet beírni azokat a szavakat amelyek leírják a tartalom kategóriáit, természetesen a már meglévő cimkéket felajánlja a rendszer, és a nem létezőket automatikusan rögzíti. Ezzel szabadon lehet kategorizálni a tartalmakat és átláthatóbbá is lehet tenni a beküldő űrlapot, de a használata egy fókuszált szerkesztőgárdát/adminisztrátorokat igényel, hogy a valóban hasonló tartalmak mindig ugyanazt a cimkét vegyék fel, máskülönben a csoportosítás nem lesz lehetséges.

A Szótárak kezelése a Tartalom kezelés > Taxonómia menüpontban érhető el.

Ábra: Szótárak áttekintő képernyője

Ábra: Szótár létrehozása

### Tartalom beküldés

A portálra tartalmakat a Tartalom kezelés > Tartalom beküldése menüpontban lehet beküldeni. Itt a tartalom típusának kiválasztása után jelenik meg a tulajdonképpeni tartalom feltöltő űrlap.

Ábra3: Tartalom beküldés, típus kiválasztása

Ábra4: tartalom beküldés, űrlap

Ahogy a fenti űrlapon látható a tartalom beküldése igen összetett is lehet, az űrlapon megjelenő beviteli mezők száma, megjelenése a tartalom típusától és a telepített moduloktól is függ. A beviteli űrlap mező sorrendje a Tartalom kezelés > Tartalom típusok > típus szerkesztése > Mezők kezelése oldalon állítható (http://biatorbagy.hu/admin/content/node-type/típus neve/fields).

### Tartalom visszakeresése, módosítása

A Drupal eredeti koncepciója az, hogy nincs elkülönített admin felület, a site böngészése közben bármikor módosíthatjuk az éppen megtekintett oldalt, természetesen csak akkor, ha a megfelelő jogosultságok birtokában lévő felhasználóval bejelentkezve böngésszük az oldalt. Ez a módszer akkor jöhet jól, ha olvasás közben egy hibát fedezünk fel, ekkor csak a szerkesztés gombra kell kattintani és javítható a hiba. Szükség van ugyanakkor egy központi helyre ahol egyrészt át lehet tekinteni a site tartalmait, és itt módosítani is lehet őket egyenként, vagy bizonyos műveletekkel tömegesen a tartalmakat. Erre szolgál a Tartalom kezelés > Tartalom menüpont.

Ábra: Tartalom áttekintő oldal

Ezen a képernyőn nem csak a tartalom kezelési lehetőségek látszanak, de jól látszik a navigciós menü és adminisztrációs menüsáv egyezősége, valamint itt is látszik, hogy az admin oldalakon mindenhol elérhető egy helyzetérzékeny súgó: a tartalom tetején látható További segítség link. Természetesen az adminisztrációs menüből mindig elérhető a beépített súgó és annak bővítménye a Haladó súgó is. Erről később lesz még szó.

A tartalom áttekintő oldalon a tartalmakat lehet szűrni állapot, típus, kategória vagy nyelv szerint, ez egy több lépcsős szűrő, a lépések között ÉS kapcsolat létesül. A szűrő kissé tört magyarsággal, de egy olvasható feltételt fogalmaz meg: pl. Csak azok mutatása, melyek állapot közétett ÉS típus Hír ez angolul jobban működik, de magyarul is használható megoldás.

Itt tehát szűréssel kereshetünk a tartalmak között és szerkeszthetjük is azokat. Néhány műveletet egynél több tartalomra is alkalmazhatunk, erre szolgál a Frissítési lehetőségek szekció. A következő lehetőségek közül lehet itt választani:

- Közzététel
- Elrejtés
- Címlapra kerül
- Nem kerül címlapra
- Kiemelt
- Kiemelés megszüntetése
- Törlés
- Származtatott képek újra építése
- Útvonal álnév frissítése

Ezeket a műveleteket a kijelölt (az adott tartalom előtt lévő jelölőnégyzet pipálásával megjelölt) tartalmakon lehet elvégezni. Így könnyen és gyorsan lehet több tartalmat törölni, vagy címlapról leszedni és így tovább.

## Menürendszer

A Drupal menürendszere önálló modul, ennélfogva önállóan, a tartalmaktól függetlenül is lehet adminisztrálni. A gyakorlatban ez azt jelenti, hogy nem csak az egyes tartalmak szerepelhetnek a menüben, hanem programozott oldalak, amiket az egyes modulok biztosítanak (ilyen pl. a Fórum, vagy a képgaléria és Panel oldal stb.), listázó oldalak, amelyeket a taxonómia rendszer biztosít, de ugyanígy szerepelhet a menüben konkrét tartalom linkje is, ezt a tartalom beküldésekor vagy szerkesztésekor közvetlenül lehet a menübe felvinni a tartalomra mutató linket. Természetesen nem csak egy menü létezhet a siteon, sőt alapból 3 menü van definiálva a drupalban, ezek:

- navigációs menü
- Elsődleges hivatkozások
- Másodlagos hivatkozások

A beépített menükön túl saját magunk is definiálhatunk menüket, amikbe aztán elhelyezhetünk menüpontokat vagy a tartalom felvitelekor, vagy közvetlenül a Menüszerkesztő oldalon, Nézetek készítésekor, vagy Panelek létrehozásakor.

A menük bárhol megjelenhetnek, ahol Blokk megjelenhet, hagyományosan valamelyik oldalsávban szokás őket megjeleníteni, mivel a menük Blokként jelennek meg, a menük megjelenése meglehetősen rugalmas, ezt majd a blokk beállítási lehetőségeknél fogjuk látni.

A biatorbagy.hu főmenüje a Menü nevű menüben van definiálva. A menü szerkesztő elérése a Webhely építés > Menük menüpontban lehetséges.

Ábra: Menük áttekintő képernyője

A menük általános beállításai között beállíthatjuk, hogy tartalom beküldésekor mi legyen az alapértelmezett menü, ezzel gyorsítható a tartalom beküldés folyamata.

Ábra: Menük általános beállítása

Ábra: Menü szerkesztése

Ábra: Menpont hozzáadás /szerkesztés

### Blokkok

Ahogy az előbb láttuk, a menük is blokkok, ezen felül számos egyéb beépített, vagy modulok által biztosított blokk érhető el a rendszerben, valamint magunk is hozhatunk létre saját modulokat kézzel, vagy a Nézetek modul segítségével.

A blokkok, alapvetően egy kicsi megjelenítők, ahol egy prgram kiemente, vagy éppen bemenete (pl. keresés blokk) van elhelyezve. Ezek a blokkok a régiók valamelyikében vagy Panelben jelenhetnek meg. Az aktív modulok listája megtalálható a fejlesztési dkumentációban.

A blokkok kezelése képernyő a Webhely építés > Blokkok menüpontban érhető el.

Ábra: Blokkok áttekintő képernyője

Ahogy látható, a Blokk áttekintő képernyője nem az adminisztrációs sminkben jelenik meg alapértelmezés szerint, hanem az arculatnak megfelelő sminkben. Ez szándékos, mivel így látszik azonnal, hogy az adott modul illeszkedik-e az arculatba vagy sem, elfér-e a neki kiszemelt helyen stb. A blokkok ugyanis sminkenként szabályozhatóak, minden smink saját blokk beállítással rendelkezik, éppen ezért lehet a Blokk áttekintő oldalon váltani a sminkek között (3-s pont)

A blokkokat régiólhoz köthetjük, majd a régión belül a sorrendet kézzel állíthatjuk. Amelyik modul egyik régióhoz sincs hozzárendelve, az gyakorlatilag le van tilta az adott sminkben. Az áttekintő képernyő az egyes régiókatis jelöli a sárga szaggatott vonalú dobozokkal, ezzel megkönnyítve a blokkok elhelyezését. Fontos: A sorrend vagy a régió beállítások csak akkor lépnek életbe, ha a módsítások után a lap alján elmentjük a megváltozott állapotot. Egy modul beállításaira kattintva új oldal töltődik be, tehát ha ez előtt volt sorrend vagy régió módosítás és azt nem mentettük el, akkor a beállításra kattintva ezek a beállítások elvesznek!

Ábra: Modul beállítása / új modul felvitele

A blokk beállításaiban lehet a bokk tartalmát és megjelenését szabályozni. A blokk megjelenése szabályozható:

- Nyelv szerint
- Felhasználói csoport szerint
- Oldalak szerint (gyakorlatilag útvonal álnév alapján)
- Programozottan (PHP kód)
- Beállítható, hogy a felhazsnálók maguk szabályozhatják-e a megjelenést

Pl. lehet olyan blokk, amely csak a magyar nyelvű címoldalon jelenik meg a bejelentkezett felhasználóknak. Az alap lehetőségek is kellő rugalmasságot biztosítanak, de a programozott megjelenés szabályozással gyakorlatilag bámilyen feltételhez köthetjük a blokk megjelenését (pl: minden pénteken délután kettő után megjelenhet egy blokk, hogy a hivatal bezárt, vagy akár az ügyfélfogadási rendnek megfelően lehet “nyitva vagyunk” “zárva vagyunk” blokkokat megjeleníteni.

A blokkok beállítási lehetőségei a blokk “típusától” függenek. Alapvetően kétféle blokk van: valamely modul által biztosított vagy kézzel létrehozott.

#### A modul blokk

A modul blokk olyan blokk, amelyet egy modul programkódja biztosít a rendszer számára, vagy egy modullal készült blokk. A naptár blokkot például az Event modul “hozza” a rendszerbe, tehát ez egy modul blokk. A Nézetek vagy a Panelek modullal az admin felületen is létrehozhatunk modulokat, amik szintén modul blokkként látszanak az oldalon. A modul blokko beállításai között csak a megjlenést szabályozhatjuk (blokk címe, helye, megjelenési feltételek), tartalmát viszont csak ott lehet módosítani ahol azt definiálták, tehát program kódban, vagy a létrehozó modul admin felületén.

#### Kézzel létrehozott blokk

A Blokk hozzáadása linken tudunk ilyen blokkot létrehozni. Az így létrehozott blokk tartalmát a blokk beállítások között később bármikor módostani tudjuk.

A kézi blokk egy név (ez az admin felületen látszódik) egy cím (ez a blokk címsorában látszódik) és egy törzs részből áll, valamint természetesen a megjelenési feltételeket ebben az esetben is állíthatjuk.

A törzsbe bármi szerepelhet ami a beviteli mód megenged, tehát html formázott szöveg, vezérjelekkel behelyettesített szöveg pl. kép, térkép, nézet(!), flash video, audio fájl, vagy bármilyen valtozó értéke amihez van globálisan elérhető vezérjel.

### Sminkek

A weboldal kinézetét a Sminkek írják le. Természetesen testszőleges számú smink telepíthető a websitera. Egy arculat váltáskor csak a sminket kell újra elkészíteni, valamint a megváltozott smink miatti kisebb konfigurációs lépéseket kell megtenni és minden tartalom változatlanul elérhető lesz a megváltozott kinézetben (feltéve, hogy a tartalmak formázásaiban nem követtünk el csúnya kézi belenyúlásokat pl. színezések, betűméretek állítgatása, mert ez esetben minden tartalmat kézzel kell javítani).

A sminkek beállításai Webhely építés > Sminkek menüpontban található.

Ábra: Sminkek áttekintő oldala

Az áttekintő oldalon ehet engedélyezni, vagy tiltani az egyes sminkeket, illetve itt lehet beállítani az alapértelmezett sminket és innen érhetőek szokás szerint a sminkek általános beálltásai és a sminkek egyéni beállításai is. Az általános beállítások minden sminkre vonatkoznak, amolyan alapértelmezésként, az egyes sminkekben az általános beállítások felülbírálhatóak.

Ábra: Sminkek általános beállításai

Ábra: Smink egyéni beállítások

## Általános webhely beállítások

A tartalmakon és hozzá kapcsolódó feladatokon felül ritkábban de, szükséges lehet a webhely egyéb beállításainak módosítására is. Ezek a beállítások a Webhely beállítása menüpontban található.

Itt lehet beállítani többek között a site nevének megjelenítését, jelmondatának és missziójának megjelenítését, a böngészőben megjelenő ikont, a site logoját (amennyiben a smink támogatja a logo cseréjét, a biatorbagy.hu arculati sminkje nem ilyen!), beküldési információk megjelenítését, felhasználók avatarjainak megjelenítését.

Ábra: Webhely beállításai

Ábra: Webhely beállítások modulonként

A beállítások részletesen megtalálhatóak a rendszer Súgójában.

### Webhely információk

A webhely alap információinak beállításai a Webhely beállítsa > Webhely információk menüpontban érhető el.

Itt állítható be, a site neve, fő levelezési cím, jelmodat, misszió szövege, a lábléc szöveg, az alapértelmezett címoldal útvonala és a nem bejelentkezett felhasználók neve (ezek riportokban, vagy ha engedélyezett névtelen hozzászólás, akkor azok feladójént fog látszódni).

Ábra: Webhely információk beállítása

### Karbantartási üzemmód

A Webhely beállítása > Webhely karbantartás menüpontban érhető el a katbantartási üzemmód beállítása.

Ezen az oldalon lehet bekapcsolni az ún. karbantartási üzemmódot, ekkor csak az super adminisztrátornak van lehetősége belépni (admin user), minden más látogatónak az oldalon megadott üzenet fog látszódni. Ezt frissítésk idejére, tervezett karbantartások idejére kell bekapcsolni, hogy a látogatók ne találkozzanak hibás működéssel vagy éppen ne veszítsenek adatot, ha pl. fórum hozzászólás beküldése közben egy karbantartó modul leállítja pl. az adatbázis szervert…

Ábra: Karbantartó üzzemmód beállítása

## Felhasználókkal kapcsolatos beállítások

A website felhasználóival kapcsolatos beállítások a Felhasználó kezelés menüpontban találhatóak. Itt van lehetőség a csoportok, jogosultságok, profil adatok megadására, a felhasználók szerkesztésére, illetve meg lehet adni a felhasználókkal kapcsoaltas alap beállításokat és tiltásokat.

Ábra: Felhasználók kezelése képernyő
![felhasznalo_kezeles][]

A felhasználók beállításai között szabályozható, hogy a sitere lehet-e regisztrálni, ha lehet, akkor moderálás szükséges-e, vagy sem, kell-e e-mail cím ellenőrzés vagy sem, megadhatóak a Felhasználási irányelvek szövege, amely megjelenik a regisztrációs űrlapon, valamint itt adhatóak meg a regisztrációval, elfelejtett jelszóval, jóváhagyásokkal kapcsolatot emailek szövegei is.

Ábra: Felhasználók beállításai

A jogosultságok hozzárendelése csoport alapon történik, tehát az egyes felhasználóknak nem osztható közvetlenül jog, csak csoportnak. Éppen ezért van két beépített csoport, ami nem változtatható meg és nem törölhető:

- be nem jelentkezett felhasználók
- bejelentkezettfelhasználók_

Értelem szerűen ha egy jogosítványt megvonunk a be nem jelentkezett felhasználóktól, akkor az adott funkcióhoz be kell jelentkezniük. A jogosultsági rendszert a moduok bővítik, minden modul definiálja a saját kiosztható jogosítványait amelyeket ezen az oldalon lehet a csoportokhoz rendelni. Ha egy jogosítványt a bejelentkezettfelhasználók_ csoportnak kiosztottuk, akkor az minden további csoport számára elérhető lesz (kivéve a be nem jelentkezetteket), hiszen minden belépett felhasználó automatikusan tagja ennek a csoportnak! A jogosultsági rendszer minden felhasználóra vonatkozik kivéve a 1-es azonosítójú admin usert, ő a super-admin, mindig, mindenhez joga van. Ez biztosítja, hogy hibás konfiguráció miatt kizárják magukat az adminok a siteról, hiszen a super-admin mindig be tud jelentkezni és módosíthatja az elronott jogosultságokat.

Ábra: Jogosultságok hozzárendelése

## Haladó lehetőségek

A haladó lehetőségek közül csak kettőt emelnék itt ki, azokat is csak említés szintjén, mivel ezekről az oktatásokon és konzultációkon bőségesen volt szó, valamint nagy irodalommal rendelkeznek mind a drupal.org oldalon, mind a sugóban.

### Nézetek

A Nézetek modul a Webhely építés > Nézetek menüpontban érhető el.

Segítségével a meglévő tartalmainkból képezhetünk nézeteket, listákat, szűrhető listákat, blokkokat, vagy akár RSS csatornát és kép galériát vagy naptárat. De adatforrásul szolgálhat például flash programoknak (xml formában), vagy térkép állítható össze a tartalmakból. Nagyon rugalmas, ennek megfelelően meglehetősen összetett modul, hatékony használata megkíván minimális adatkezelési ismerteketet, előny ha van Access vagy egyéb SQL ismeret/gyakorlat.

Nézetek projekt oldal (angolul).
A haladó súgó részletes leírást tartalmaz.

Ábra: Nézetek áttekintő képernyője

### Panelek

Hasnonlóan rugalmas és összetett modul, mint a Nézetek, ez azonban nem listák létrehozására alkalmas, hanem a Web site kinézetének átalakítására. Segítségével a sminken belül további strukturális egységekre bontást tesz lehetővé, ezzel összetett oldalak, “műszerfal” jellegű megjelenéseket lehet készíteni, vagy az arculat megtartása mellett egyedi elrendezésű oldalak hozhatóak létre vele (kikapcsolható például a Morzsa navigáció, vagy az oldalsávok is), a panelek nézetek, blokkok és tartalmak összességéből állnak, ezekből építkeznek. Egy-egy panel elrendezése többféle előre definiált elrendezés lehet (több öszlopos elrendezések, gridek) vagy szabadon definiált elrendezés is létrehozható vele.

Panel dokumentáció angolul: http://drupal.org/node/496278

Ábra: Panelek áttekintő képernyője

## Beépített súgó

A Drupal rendszer teljes körű súgót tartalmaz, az alaprendszer teljesen magyarul, a modulok súgója vegyesebb képet mutat, de angolul mindegyik elérhető. Ezen felül telepítetve van a Haladó súgó modul, amely öszetettebb témakörök súgóját tartalmazza, ezen felül minden modul README fájlja elérhető az admin felületről, ezek segítenek a beállításokban, illetve elindulási alapot szolgáltatnak, hiszen tartalmazzák a modul drupal.org-on található oldalainak linkjét, ahol részletesebb dokumentácó, közösségi támogatás is elérhető, de akár hibákat is lehet jelenteni az adott modul fejlesztőjének.

Ábra: Sugó rendszer

Ábra: Haladó súgó

A súgórendszeren felül az admin felület űrlapjain, illetve a tartalombeküldési űrlapokon sok helyen szerepel súgószöveg ami az adott mező kitöltését, lehetőségeit magyarázza el, illetve ilyen súgók a CCK tartalomtípusok esetén a felhasználó által is létrehozhatóak, ezeket javasolt kitölteni pl. egy tartalom típus definiálásakor, egy nézet vagy egy panel létrehozásakor, hiszen a későbbiekben könnyíti a felület használatát illetve segíthet a további admiisztrátorok, felhasználók munkáját a siteon.

A site teljes beállításáról képet kaphatunk a Documentation modullal, ez elérhető a Webhely építés > Site documentation menüpontban. Ez a modul fejlesztői szintű áttekintést ad a beállításokról.

© 2009-2010 Timbrook Consulting Kft.